บิ๊กซีขอพักซื้อ-ขายหุ้นชั่วคราว
บิ๊กซีขอ SP ตัวเองหลังผู้ถือหุ้นใหญ่ชนะประมูลคาร์ฟูร์
15 พ.ย. 2553

บิ๊กซีขอ SP ตัวเองหลังผู้ถือหุ้นใหญ่ชนะประมูลคาร์ฟูร์
บริษัท บิ๊กซี ซูเปอร์เซ็นเตอร์  (BIGC) มีความประสงค์ร้องขอให้ตลาดหลักทรัพย์แห่งประเทศไทย มีคำสั่งพักการซื้อหรือขายหลักทรัพย์จดทะเบียนของบริษัทฯ เป็นการชั่วคราว เนื่องจากบริษัทฯ อยู่ในระหว่างการเข้าทำรายการซึ่งมีขนาดรายการอันมีนัยสำคัญ ซึ่งอาจมีผลกระทบต่อการตัดสินใจในการซื้อหรือขายหลักทรัพย์ของบริษัทของนักลงทุนทั่วไป ทั้งนี้ บริษัทฯ จะสามารถเปิดเผยข้อมูลได้ในช่วงบ่ายของวันนี้
บริษัทฯ จึงใคร่ขอให้ตลาดหลักทรัพย์แห่งประเทศไทย มีคำสั่งพักการซื้อหรือขายหลักทรัพย์จดทะเบียนของบริษัทฯ เป็นการชั่วคราว ตั้งแต่บัดนี้เป็นต้นไป
ทั้งนี้การขอขึ้นเครื่องหมายSP เพราะกาสิโนซึ่งเป็นผู้ถือหุ้นใหญ่ของบิ๊กซีชนะการประมูลซื้อห้างคาร์ฟูร์ในประเทศไทย